Монгол Улсын Их Хурлын Зургаа дахь удаагийн сонгуулиар байгуулагдсан Улсын Их Хурлын Анхдугаар чуулганы Төрийн байгуулалтын байнгын хорооны 2012 оны 08 дугаар сарын 20-ны өдөр (Даваа гариг)-ийн хуралдаан 18 цаг 10 минутад Төрийн ордны “А” танхимд эхлэв.

Байнгын хорооны дарга, Улсын Их Хурлын гишүүн А.Бакей ирц, хэлэлцэх асуудлыг дарааллыг танилцуулж, хуралдааныг даргалав.

***Хуралдаанд ирвэл зохих 18 гишүүнээс 14 гишүүн ирж, 72.2 хувийн ирцтэй байв.***

***Чөлөөтэй:*** *Н.Алтанхуяг, Д.Бат-Эрдэнэ, Б.Наранхүү, Ш.Түвдэндорж, Л.Цог;*

***Нэг. Монгол Улсын Их Хурлын дэд даргад нэр дэвшүүлэх асуудал***

Хэлэлцэж буй асуудалтай холбогдуулан Улсын Их Хурлын Байнгын хороодын ажлын албаны дарга Д.Одсүрэн, Улсын Их Хурлын Төрийн байгуулалтын байнгын хорооны зөвлөх О.Тунгалаг, референт Г.Чагнаадорж нарын бүрэлдэхүүнтэй ажлын алба байлцав.

Улсын Их Хурлын дэд даргад нэр дэвшигчийг Улсын Их Хурал дахь Монгол Ардын Хувьсгалт Нам, Монгол Үндэсний Ардчилсан Намын “Шударга ёс эвсэл” бүлгийн ахлагч, Улсын Их Хурлын гишүүн Н.Батцэрэг танилцуулав.

**А.Бакей: -** Улсын Их Хурлын дэд даргад Улсын Их Хурлын гишүүн Логийн Цогийн нэрийг дэвшүүлэх саналыг дэмжиж байгаа гишүүд гараа өргөнө үү.

Зөвшөөрсөн: 13

Татгалзсан: 0

Бүгд: 13

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын чуулганы нэгдсэн хуралдаанд Байнгын хорооны дарга, Улсын Их Хурлын гишүүн А.Бакей танилцуулахаар тогтов.

*Хуралдаан 18 цаг 11 минутад өндөрлөв.*

Тэмдэглэлтэй танилцсан:

ТӨРИЙН БАЙГУУЛАЛТЫН

БАЙНГЫН ХОРООНЫ ДАРГА А.БАКЕЙ

Тэмдэглэл хөтөлсөн:

ХУРАЛДААНЫ ТЭМДЭГЛЭЛ

ХӨТЛӨГЧ Ц.АЛТАН-ОД

МОНГОЛ УЛСЫН ИХ ХУРЛЫН

ЗУРГАА ДАХЬ УДААГИЙН СОНГУУЛИАР БАЙГУУЛАГДСАН УЛСЫН ИХ ХУРЛЫН АНХДУГААР ЧУУЛГАНЫ ТӨРИЙН БАЙГУУЛАЛТЫН БАЙНГЫН ХОРООНЫ

2012 ОНЫ 08 ДУГААР САРЫН 20-НЫ ӨДӨР (ДАВАА ГАРИГ)-ИЙН

ХУРАЛДААНЫ ДЭЛГЭРЭНГҮЙ

ТЭМДЭГЛЭЛ

*Хуралдаан 18 цаг 10 минутад эхлэв.*

**А.Бакей: -** Нэг асуудал байгаа. За ингээд Улсын Их Хурлын дэд даргад нэр дэвшүүлэх тухай танилцуулгыг Улсын Их Хурлын гишүүн, Монгол Ардын Хувьсгалт Нам, Монгол Үндэсний Ардчилсан Намын “Шударга ёс эвсэл” бүлгийн ахлагч Н.Батцэрэг гишүүн танилцуулна. Н.Батцэрэг гишүүнийг урьж байна.

**Н.Батцэрэг: -** Гишүүдийн амрыг дахин эрье. Эрхэм гишүүд ээ,

“Шударга ёс эвсэл”-ийн бүлгийн гишүүн, Улсын Их Хурлын дэд даргаар ажиллаж байсан Чүлтэмийн Улаан Сангийн сайдаар томилогдсонтой холбогдуулаад “Шударга ёс эвсэл”-ийн бүлэг 2012 оны 8 дугаар сарын 20-ны өдөр хуралдаж тус бүлгээс Улсын Их Хурлын дэд даргад Их Хурлын гишүүн Логийн Цогийн нэрийг дэвшүүлэхээр шийдвэрлэсэн юм. Ингээд дэд даргад нэр дэвшүүлсэн тухай энэ саналыг зохих журмын дагуу шийдвэрлэж өгөхийг хүсье.

**А.Бакей: -** Н.Батцэрэг гишүүнд баярлалаа. Хэлэлцэж байгаа асуудалтай холбоотойгоор асуулт асуух гишүүн байна уу? За асуулт тасаллаа. Санал хэлэх гишүүн байна уу? Алга байна.

Одоо санал хураалт явуулъя. Улсын Их Хурлын дэд даргад Улсын Их Хурлын гишүүн Логийн Цогийн нэрийг дэвшүүлэх саналыг дэмжиж байгаа гишүүд гараа өргөнө үү.

13-аас 13. Санал хураалт дэмжигдлээ.

Байнгын хорооноос гарсан энэ санал, дүгнэлтийг чуулганы нэгдсэн хуралдаанд би танилцуулъя. Ингээд Байнгын хорооны хуралдаанаар хэлэлцэх асуудал дууслаа. Баярлалаа.

***Хуралдаан 18 цаг 11 минутад өндөрлөв.***

Соронзон хальснаас буулгасан:

ХУРАЛДААНЫ ТЭМДЭГЛЭЛ

ХӨТЛӨГЧ Ц.АЛТАН-ОД